LEER OM JOUSELF TE VERGEWE -CARLI
Ons as mense, maar soms meer so as vrouens, is geneig om ongelooflik hard op onsself te wees. Ons vergewe so maklik ander mense wat ons 'n onreg aangedoen het, want dit is mos wat God van ons verwag, is dit nie? Maar hoekom is ons dan ons eie vyand? Om vrede te maak en aan te gaan is soms baie makliker gesê as gedaan.
Ons staan ure voor die spieël en druk elke liewe rolletjie wat verskyn op ons lywe, analiseer elke plooitjie, sproet en merkie en dink aan elke moontlike kosmetiese opsie om onsself eksie-perfeksie te laat lyk. Dit is so clichè om te sê, maar ware skoonheid kom regtig van binne af. Jy mag dalk nie die mooiste bene of vel hȇ nie, maar wat van jou omgee hart, jou glimlag wat hemele versit en jou ambisie? Dit is tyd dat ons leer om sagter met onsself te wees en te praat. Ek het eendag diè raak gelees en van toe af steek dit vas by my: "Imagine if you spoke to your best friend the same way that you speak to yourself?" Ek hoop dat jy elke keer voordat jy enige iets vir jouself sê die analogie sal toepas.
Hier is 5 wenke wat jy kan toepas om dit makliker te maak om jouself te vergewe:
Erken jou fout en sê dit hardop
Jy het toe nou onder temptasie geswoeg en jou derde stukkie sjokolade koek geëet (want twee stukkies is heeltemal aanvaarbaar!) en die skuldgevoel vreet jou op want jy het heel week getrou jou Pilates klasse bygewoon. Skryf dit neer in jou journal: "Ek het 'n derde stukkie koek geëet, ek moes nie, want dit gaan teen die doelwit wat ek vir myself gestel het. Dit maak my nie 'n slegte mens nie, ek het geleer daaruit. Ek vergewe myself."
Gee jouself tyd om deur jou emosies te werk
Vergifnis is 'n proses en dit vat tyd en emosionele kapasiteit. As jy weet dat dinge rof gaan by die werk, jou kind is dalk siek of jou huwelik het aandag nodig, moet jouself nie forseer om onmiddellik deur die proses te werk nie. Verbeel jouself jy sit jou fout in 'n glashouertjie en jy bêre dit weg. Jy sal daarna terug keer wanneer die tyd reg is en wanneer dit tot voordeel van jouself sal wees om jou houer weer oop te maak.
Voer 'n gesprek met jou innerlike kritikus
Om jou gevoelens neer te skryf kan jou help om jouself beter te verstaan en self-compassion te ontwikkel. Wat jy kan doen is om 'n "gesprek" te voer met jouself op papier. Dit kan jou help om denkpatrone te identifiseer wat moontlik jou kanse om jouself te vergewe saboteer. Jy kan ook jou goeie kwaliteite neerpen en terug verwys daarnatoe as jy skuldig voel oor iets wat jy verkeerd gedoen het.
Pas jou eie advies toe
Ons is so maklik om 'n oor vir 'n vriendin te leen en goeie advies uit te deel, maar sodra dit by onsself kom, voel ons vasgevang in 'n spiraal van self-twyfel. Luister na die fyn stemmetjie diep binne in jou. Jy het die vermoë om moeilike dinge te doen!
'n Terapeut, life coach, predikant of sielkundige is toegerus met die regte gereedskap om jou te help om jou emosies uit te pluis. Daar hoef geen skaamte daarin te wees om 'n professionele persoon te gaan sien nie. Soms kan ons nie die berge op ons skouers alleen dra nie. Of dalk moet jy net op jou vriendinne staat maak en hul vra om vir jou te bid. Maak gebruik van jou ondersteuningsnetwerk.
Weet asseblief dat jy menslik is. Ons maak foute en ons leer daaruit. Moenie so ontsettend hard op jouself wees nie. GEEN fout wat jy maak gaan jou ooit wegvat van die liefde van die Here nie. Hy het jou alomvattend en onvoorwaardelik lief. As God jou kan vergewe, kan jy jouself ook vergewe. En onthou, God is die heel grootste geneesheer, gaan lê by Sy voete en ek belowe voordat jy dit weet is jy weer op Sy skouers!
"Healing doesn't mean the damage never existed. It simply means that the damage no longer controls your life."
BLY DANKBAAR DEUR ELKE SEISOEN VAN JOU LEWE - CARLI
Elkeen van ons het sonder twyfel die jaar struikelblokke gehad wat ons moes oorkom. Jy het dalk jou werk/besigheid verloor, verhoudings het verbrokkel of jy het selfs 'n geliefde aan die
dood afgestaan. Hierdie jaar was verseker moeilik op ons almal! Geen van ons het besef dat hierdie massiewe pandemie ons gaan tref toe ons om middernag 2020 "Happy New Year" skree met glase vonkelwyn nie. But oh well, such is life.
'n Liewe vriendin van my is in Maart net voor die grendeltydperk getroud, hulle moes vroeër terug keer van hulle wittebrood af, kort daarna is haar man se salaris gesny en sy is afgelê by haar werk. Haar man het werk gekry oorsee en hulle het hulle hele huis se goedjies verkoop en elkeen het 'n tas vol klere waarmee hulle nou spore gaan trap in 'n nuwe land. Ek staan in absolute verwondering voor hulle as ek sien watse waters hulle huweliksbootjie al gevaar het en steeds is hulle so dankbaar vir alles wat hulle het. Ons elkeen is op ons eie lewensreis. Ons paaie kruis met baie ander s'n, maar dis JY wat elke dag jou eie paadjie stap. Daar gaan tye kom wat jy in diep waters gedompel word en wat jy nie kan verstaan hoekom jy hier is en wat jy dan nou gedoen het om dit te verdien nie.
Dit gaan moeilik wees, jy gaan moed verloor en jy gaan deur 'n warboel van emosies gaan. Dis natuurlik en menslik, maar in hierdie tye moet jy gegrond bly. Ons moet vashou aan die vrede wat God aan ons belowe het en ons moet dankbaar wees, want deur alles wat hier op aarde gebeur, behoort ons op die ou einde aan Hom. Ons almal het fases waardeur ons in die lewe gaan. Dit is nie altyd moontlik om ten alle tye emosioneel, spiritueel, geestelik en fisies gebalanseerd en voorbereid te wees nie. Jy sal jou weg vind. En onthou ook dat jy nie vir ewig dieselfde mens is nie; elke nuwe fase van jou lewe gaan 'n ander weergawe van jou verg. Wat wel belangrik is, is dat jy deur alles dankbaar bly vir wie jy is!
Hoe meer jy die vaardigheid van dankbaarheid aanleer, hoe makliker gaan dit vir jou raak. Dit is 'n wonderbaarlike geneesmiddel wat jou hart, siel en verstand kan gesond hou en sodoende lok jy net nog meer merkwaardige dinge na jou toe aan. 'n Maklike manier om elke dag dankbaarheid te beoefen is om vir jou 'n "gratitude journal" aan te skaf. Begin deur om slegs een ding elke dag in jou boekie neer te skryf, daarna drie, vyf, tien en voor jy jou oë uitvee loop jy heeldag met 'n dankbare hart rond!
As dit goed gaan met jou, wees dankbaar, dank die Here en wees bly. As dit sleg gaan, bly dankbaar, dank die Here en byt vas. Die Here gaan jou nooit deur iets sit wat Hy weet jy nie gaan kan hanteer nie, maar terwyl jy daardeur gaan, doen dit met 'n dankbare hart. "When it comes to life, the critical thing is whether you take things for granted or take them with